Public procurement notice: Contract Award Notice
Published: 2020-12-24
Buyer: Puolustusvoimien logistiikkalaitos
Country: FI
Contract type: Services
Procedure: Restricted procedure
CPV classification: 72231000: Development of software for military purposes
Estimated value: 429353 EUR
Award criteria: The most economic tender

Technical requirements: Puolustusvoimat — IT-konsultointi 2018—2022 (DPS) — Sovellus- ja ohjelmistokehityspalvelut sekä ylläpito, testauspalvelut sekä määrittely- ja arkkitehtuuripalvelut — Salaustekniikan sovelluskehitys B
Hankinnan kohteena on salaustekniikan sovelluskehitys B (SOVKEH-B) -kokonaisuus, joka koostuu useista määrittelyä ja ohjelmistokehitystä sisältävistä työpaketeista liittyen suoraan kryptografiaan sekä sen aihepiiriin tietojen käsittelemiseen. Hankinta sisältää neljä (4) asiantuntijaa, joilla voidaan teettää joustavasti ketterin menetelmin neljä (4) järjestelmämäärittely- ja sovelluskehityspakettia.
Hankintayksikkö pyytää tarjoustanne salaustekniikan sovelluskehitys B asiantuntijatyöhön tämän tarjouspyynnön ja sen liitteiden mukaisesti.
Puolustusvoimien tutkimuslaitos (PVTUTKL) hankkii salaustekniikan sovelluskehitys B (SOVKEH-B) -kokonaisuuden, joka koostuu useista määrittelyä ja ohjelmistokehitystä sisältävistä työpaketeista liittyen suoraan kryptografiaan sekä sen aihepiirin tietojen käsittelemiseen. Hankinnassa toteutettavat työt tehdään 1—3 vuoden kuluessa, ja ne jakaantuvat useisiin paketteihin ja niiden vaiheisiin. Hankinnan kokonaislaajuus on noin 500 henkilötyöpäivää. Hankinnan työt jakaantuvat määrittely- ja suunnittelutehtäviin, joiden osuus kokonaishankinnasta on arviolta noin 25 % (noin 125 henkilötyöpäivää), sekä sovelluskehitystehtäviin, joiden osuus on puolestaan arviolta noin 75 % (noin 375 henkilötyöpäivää) kokonaisuudesta. Hankinnassa käytetään ketteriä menetelmiä tehtävien tekemiseen, mistä johtuen määrittely- ja suunnittelutehtävien sekä sovelluskehitystehtävien osuuksista voidaan esittää tässä vaiheessa ainoastaan karkea arvio.
Tavoitteena on hankkia asiantuntijoita, joilla voidaan teettää joustavasti ketterin menetelmin neljä (4) järjestelmämäärittely- ja sovelluskehityspakettia. Hankinta on monivuotinen, arviolta 1—3 vuotta riippuen rinnakkain tehtävästä työn määrästä. Mainitut neljä (4) pakettia koostuvat sovellusympäristöjen määrittelytehtävistä, teknisestä suunnittelusta, sovelluskehitystehtävistä, näihin läheisesti liittyvistä dokumentointitöistä sekä tarvittaessa näiden vaiheiden iteroinneista. Osasta neljästä paketista tavoitellaan prototyyppitasolle jääviä toteutuksia ja osassa tuotantovalmiin järjestelmän tasoista ratkaisua. Kaikilla neljän (4) paketin työn tuloksella on aktiivisia loppu- tai jatkokäyttäjiä, mutta monen paketin työn tuloksen loppukäyttäjä on tietoteknisesti osaava käyttäjä, minkä vuoksi toivotut käyttöliittymäominaisuudet ovat karsitut ja kehitystyö niiltä osin tavanomaista keveämpi. Määriteltävät ja toteutettavat järjestelmät ovat tavanomaisia ICT-järjestelmiä ilman vaatimuksia erityisalustojen osaamisesta.
Esimerkkejä määriteltävistä, suunniteltavista ja toteutettavista järjestelmistä ovat salausteknisen kirjaston (SALLI, salaustekniikan library) alusta, satunnaislukugeneraattorialustan arkkitehtuuri ja prototyyppi (PRNG, pseudo random number generator), elliptisten käyrien kryptograafisten (ECC, elliptic curve cryptography) menetelmien tuotantokehikon prototyyppi sekä hilaongelmiin pohjautuvien kryptograafisten menetelmien tuotantokehikon prototyyppi.
Tarkempi hankinnan kohteen kuvaus ja asiakaskohtaiset vähimmäisvaatimukset on kuvattu tässä tarjouspyynnössä ja sen liitteissä.
Tarjoajan tulee sitoutua varaamaan Puolustusvoimien käyttöön neljä (4) nimettyä, vähintään vähimmäisvaatimukset täyttävää ja Puolustusvoimien hyväksymää asiantuntijaa.
Tarjoaja on velvollinen toimittamaan tarjottujen asiantuntijoiden CV:t tai ansioluettelot tarkastettavaksi puolustusvoimille ennen työn aloittamista. Puolustusvoimat varaa oikeuden vaihtaa asiantuntijoita kesken sopimuskauden, jos osaaminen tai kokemus eivät vastaa ilmoitettua. Puolustusvoimat ohjaa asiantuntijoiden työtä ja käyttää työvoimaa oman harkintansa mukaan.
Työ suoritetaan pääosin toimittajan omissa tiloissa, toimittajan omin työvälinein. Jotkut työtehtävät, kuten testaus, saattavat kuitenkin vaatia työn suorittamista lyhytaikaisesti Puolustusvoimien tutkimuslaitoksen tiloissa Riihimäellä Puolustusvoimien näin pyytäessä. Asiasta sovitaan aina tapauskohtaisesti.
Tarjoajan tulee sitoutua noudattamaan Puolustusvoimien alueella liikkumisesta annettuja ohjeita ja määräyksiä. Puolustusvoimat edellyttää kulkulupakäytäntöihin liittyen tarjoajan Puolustusvoimien alueelle tai tiloihin tulevilta henkilöiltä vaitiolovakuutuksen allekirjoittamista ja teetetyn henkilöturvallisuusselvityksen hyväksyntää (ulkomaan kansalaisilta edellytetään erityislupamenettelyä: PSC/RFV). Puolustusvoimilla on oikeus turvallisuusselvitysmenettelyyn liittyen hyväksyä tai hylätä esitetyt henkilöt. Toimittajan on oltava valmis tekemään yhteistyökohtainen turvallisuussopimus Puolustusvoimien kanssa. Henkilöturvallisuusselvityksiin liittyvistä kustannuksista vastaa Puolustusvoimat. Yritysturvallisuussopimukseen liittyvistä kuluista vastaa toimittaja.
Puolustusvoimat — IT-konsultointi 2018—2022 (DPS) — Sovellus- ja ohjelmistokehityspalvelut sekä ylläpito, testauspalvelut sekä määrittely- ja arkkitehtuuripalvelut — Salaustekniikan sovelluskehitys B


Winner: Unikie Oy
Award value: 429353
Number of bids: 1